**prof. dr. Jurij Reščič**

Prof. dr. Jurij Reščič je leta 1998 doktoriral na Fakulteti za kemijo in kemijsko tehnologijo Univerze v Ljubljani, kjer je tudi zaposlen. Po doktoratu se je več kot leto dni izpopolnjeval na Univerzi v Lundu na Švedskem. Ukvarja se z eksperimentalnimi in teoretičnimi raziskavami fizikalno-kemijskih lastnosti raztopin nabitih koloidov, proteinov in polielektrolitov ter z razvojem programske opreme za računalniške simulacije tovrstnih modelnih sistemov. Njegovo znanstveno delo obsega 39 člankov in poglavje v mednarodni monografski publikaciji; pri 23 delih je bil prvi ali vodilni avtor. Doslej je bil vodja enega temeljnega raziskovalnega projekta. Predava več predmetov na prvo- in drugostopenjskih bolonjskih študijskih programih Fakultete za kemijo in kemijsko tehnologijo ter Fakultete za matematiko in fiziko Univerze v Ljubljani. Doslej je bil mentor pri več diplomah in enem doktoratu. Je soavtor dveh univerzitetnih učbenikov ter več drugih učnih gradiv.